O **mar de Tornquist** ou **océano de Tornquist** foi un antigo océano paleozoico situado entre os paleocontinentes de Avalonia e Báltica hai entre 600 e 450 millóns de anos. O mar desapareceu subducindo a súa codia baixo os continentes e deixou unha sutura que se estende polo norte de Europa (zona de Tornquist).

Evolución xeolóxica
-------------------


LENDA. Mapa do marco tectónico de Europa
Báltica
Caledoniano (Laurentia)
Caledoniano (Báltica)
Avalonia
Herciniano
Alpino
Alpes
Cárpatos
Escudo ucraíno
Pireneos
Apeninos
Dinárides
Atlas
Escudo Báltico
Macizo Londres-Brabante
Cordilleira Bética

Probablemente se formou ao mesmo tempo (c. 600 millóns de anos) que o océano de Xápeto. Gondwana, incluíndo Avalonia ata o Ordovícico temperán, estiveron separados de Báltica durante o Cámbrico. Probablemente se pechou durante o Ordovícico tardío durante a época da oroxenia Shelveiana do oeste de Inglaterra.

Existen probas faunísticas, paleomagnéticas, paleoxeográficas e de rutas de migración polar aparente da época do peche de Avalonia oriental (Inglaterra e sur de Irlanda) e Báltica.

A colisión Báltica-Avalonia tamén tivo como resultado que o océano Reico deixou de expandirse ao sur de Avalonia hai uns 450 millóns de anos, e houbo un enorme magmatismo en Avalonia, unha xigantesca precipitación de cinzas sobre Báltica, e metamorfismo na zona que actualmente é o norte de Alemaña.

Sutura actual
-------------

A sutura resultante do peche do mar de Tornquist pode verse no leste de Inglaterra e no Distrito do Lago inglés como un arco de rochas ígneas pertencente ao Ordovícico. A serie volcánica do leste de Inglaterra, as Ardenas e o Cinto de Filitas do Norte orixinouse entre o mar de Tornquist e o océano Reico durante o Ordovícico e Silúrico.

Onde colisionaron finalmente Báltica e Avalonia hai agora unha sutura coñecida como Zona ou Liña de Teisseyre-Tornquist; nomeada así polo nome do seu descubridor, o xeólogo polaco Wawrzyniec Teisseyre e polo xeólogo alemán Alexander Tornquist. Ese liñamento aínda marca a transición entre, por unha parte, o cratón precámbrico do leste e norte de Europa e, por outra parte, os oróxenos paleozoicos do oeste de Europa e o Mediteráneo. É unha porción dunha ampla zona de deformación que discorre a través de Europa, desde as Illas Británicas ao mar Negro, coñecida como Zona de Sutura Transeuropea.

Notas
-----

Referencias

1. 1 2  McKerrow et al. 2000, p. 12
2. ↑  Torsvik et al. 1993, Summary; Torsvik & Rehnström 2003, 8. Avalonia and Baltica convergence and the tale of K-bentonites, pp. 77–80. Torsvik et al. 1993 propuxeron unha colisión "pre-Wenlock (Silúrico temperán)" pero (por exemplo) Torsvik e Rehnström 2003 modificaron o momento ata o Ordovícico tardío.
3. ↑  Nance et al. 2010, 3.2. Closure and collision, pp. 7–8
4. ↑  Teisseyre & Teisseyre 2002, p. 841; Aquí Tornquist é identificado erradamente como un "magnetólogo sueco"
5. ↑  Grad, Guterch & Polkowska-Purys 2005

Bibliografía
* Grad, M.; Guterch, A.; Polkowska-Purys, A. (2005). "Crustal structure of the Trans-European Suture Zone in Central Poland— reinterpretation of the LT-2, LT-4 and LT-5 deep seismic sounding profiles" (PDF). *Geological Quarterly* **49** (3): 243–252. Consultado o November 2015.
* McKerrow, W. S.; Mac Niocaill, C.; Ahlberg, P. E.; Clayton, G.; Cleal, C. J.; Eagar, R. M. C. (2000). "The late Palaeozoic relations between Gondwana and Laurussia" (PDF). *Geological Society, London, Special Publications* **179** (1): 9–20. Bibcode:2000GSLSP.179....9M. doi:10.1144/GSL.SP.2000.179.01.03. Consultado o November 2015.
* Nance, R. D.; Gutiérrez-Alonso, G.; Keppie, J. D.; Linnemann, U.; Murphy, J. B.; Quesada, C.; Strachan, R. A.; Woodcock, N. H. (2010). "Evolution of the Rheic ocean" (PDF). *Gondwana Research* **17** (2): 194–222. Bibcode:2010GondR..17..194N. doi:10.1016/j.gr.2009.08.001. Consultado o November 2015.
* Teisseyre, R.; Teisseyre, B. (2002). "Wawrzyniec Karol de Teisseyre: A Pioneer in the Study of "Cryptotectonics"". *Eos* **83** (47): 541–546. Bibcode:2002EOSTr..83..541T. doi:10.1029/2002EO000370. Consultado o November 2015.
* Torsvik, T. H.; Smethurst, M. A.; Van der Voo, R.; Trench, A.; Abrahamsen, N.; Halvorsen, E. (1993). "Baltica. A synopsis of Vendian-Permian palaeomagnetic data and their palaeotectonic implications" (PDF). *Earth-Science Reviews* **33** (2): 133–152. Bibcode:1992ESRv...33..133T. doi:10.1016/0012-8252(92)90023-m. Consultado o November 2015.
* Torsvik, T. H.; Rehnström, E. F. (2003). "The Tornquist Sea and Baltica–Avalonia docking" (PDF). *Tectonophysics* **362** (1): 67–82. Bibcode:2003Tectp.362...67T. doi:10.1016/S0040-1951(02)00631-5. Consultado o November 2015.